Turn under Sommer-OL 1900

Turn under Sommer-OL 1900 ble arrangert 29.- og 30. juli 1900 i Vélodrome de Vincennes i Paris.

Turn var med for annen gang på det olympiske programmet 1900 i Paris med individuell mangekamp for menn som eneste øvelse. Det var med 135 deltakere fra åtte nasjoner. Hjemmenasjonen Frankrikes dominans var total, de vant alle medaljene og det var fransk på de første nitten plassene.

Det var minst 52 gymnastikkkonkurranser som ble gjennomført i forbindelse med Verdensutstillingen i Paris 1900 og Sommer-OL 1900. Kun en av disse øvelsene er anerkjent av Den internasjonale olympiske komité (IOK) som tilhørende det offisielle olympiske programmet.

 Medaljer og premier i 1900 
I 1900 ble det i noen idrettsgrener utdelt medaljer til de tre beste utøverne, mens i andre idrettsgrener ble det utdelt andre typer premier til de beste.  
Medaljefordelingen og resultatlistene viser de tre beste utøverne som vinnere av gull-, sølv- og bronsemedaljevinnere, i henhold til IOKs retroaktive bestemmelse.   

 Medaljefordeling 
 50px|De olympiske ringer Turn under Sommer-OL 1900 – Paris 50px|Turn  1.   1  1  1  3 Totalt1113

 Resultater 
 Mangekamp 
 Plass Land Utøver Poeng 1.    Gustave Sandras 302 2.   Noël Bas 295 3.    Lucien Démanet 293 4.    Pierre Payssé 290   Jules Rolland 290 6.    Gustave Fabry 283 7.    Joseph Martinez 277 8.    Marcel Lalu 275   Georges Mauvezain 275
Beste ikke-franske gymnast var Jules Ducret fra Sveits, som kom på delt 19.-plass med 264 poeng.

Øvelsene
Det ble konkurrert om én olympiske tittel i mangekamp, som bestod av seksten ulike øvelser. Det ble gitt maksimalt 20 poeng pr øvelse, slik at beste mulige poengsum var 320 poeng. De 16 øvelsene var:
 Skranke – obligatorisk og valgfri øvelse
 Svingstang – obligatorisk og valgfri øvelse
 Ringer – obligatorisk og valgfri øvelse
 Bøylehest – obligatorisk og valgfri øvelse
 Frittstående – obligatorisk og valgfri øvelse
 Hopp på langs – obligatorisk 
 Høyde-/lengdehopp – obligatorisk 
 Lengdehopp – obligatorisk 
 Stavsprang – obligatorisk 
 Tauklatring – obligatorisk 
 Vektløfting 50 kg 10 ganger – obligatorisk 

Bedømming
I turnøvelsene ble det gitt fra 0 til 20 poeng, basert på følgende vurderinger:
0 poeng: Ikke forsøkt
1-2 poeng: Svært dårlig
3-5 poeng: Dårlig
6-8 poeng: Middelmådig
9-11 poeng: Akseptabelt
12-14 poeng: Ganske bra
15-17 poeng: Bra
18-19 poeng: Svært bra
20 poeng: Perfekt

Friidrettsøvelsene ble også bedømt ut ifra stil og utførelse, og ikke ut ifra prestasjoner slik som i dag. Det ble definert en standard som alle skulle utføre; i høydehopp var det 5 meter, i høyde-/lengdehopp skulle de hoppe over et tau 1,25 meter høyt, som var 1 meter fra avsatsen. Stavsprang var 2,20 meter, og tauklatring var opp et 6 meter langt tau. 

I vektløfting fikk utøverne 2 poeng for hver gang de løftet 50 kg over hodet, dog maksimalt 20 poeng. 

 Referanser 

 Eksterne lenker 
 Artistic Gymnastics at the 1900 Summer Olympics hos olympedia.org

Kategori:Øvelser under Sommer-OL 1900
Kategori:Turn under sommer-OL
Kategori:Gymnastikk i Frankrike
Kategori:Gymnastikk i 1900